Lagert var redaktør for Norges Orienteringsforbunds magasin NOF-posten (nå Veivalg) i ca. 8 år fra bladet ble startet i 1959. Han dekket også orientering i Aftenposten og Nationen. Han var initiativtaker til Historielaget Grefsen - Kjelsås - Nydalen, som ble stiftet i 1979; han var leder i 14 år og senere æresmedlem i historielaget. Han var redaktør for historielagets medlemsblad På Jakt og Vakt i 19 år, og var bidragsyter i bladet helt til sin død.